CELEX: 32003D0279
Language: el
Date: 2003-04-15 00:00:00
Title: 2003/279/ΕΚ: Απόφαση της Επιτροπής, της 15ης Απριλίου 2003, για τροποποίηση της απόφασης 93/13/ΕΟΚ, όσον αφορά το πιστοποιητικό κτηνιατρικών ελέγχων των προϊόντων που προέρχονται από τρίτες χώρες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1229]

Avis juridique important

|

32003D0279

2003/279/ΕΚ: Απόφαση της Επιτροπής, της 15ης Απριλίου 2003, για τροποποίηση της απόφασης 93/13/ΕΟΚ, όσον αφορά το πιστοποιητικό κτηνιατρικών ελέγχων των προϊόντων που προέρχονται από τρίτες χώρες (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1229]  

Επίσημη Εφημερίδα αριθ. L 101 της 23/04/2003 σ. 0014 - 0021

Απόφαση της Επιτροπήςτης 15ης Απριλίου 2003για τροποποίηση της απόφασης 93/13/ΕΟΚ, όσον αφορά το πιστοποιητικό κτηνιατρικών ελέγχων των προϊόντων που προέρχονται από τρίτες χώρες[κοινοποιηθείσα υπό τον αριθμό Ε(2003) 1229](Κείμενο που παρουσιάζει ενδιαφέρον για τον ΕΟΧ)(2003/279/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 5 παράγραφος 4, το άρθρο 7 παράγραφος 6, το άρθρο 12 παράγραφος 12 και το άρθρο 33,Εκτιμώντας τα ακόλουθα:(1) Οι αρχικές απαιτήσεις για τους κτηνιατρικούς ελέγχους καθορίστηκαν ή εγκρίθηκαν βάσει της οδηγίας 90/675/ΕΟΚ του Συμβουλίου(2), η οποία καταργήθηκε και αντικαταστάθηκε από την οδηγία 97/78/ΕΚ.(2) Το υπόδειγμα πιστοποιητικού κτηνιατρικών ελέγχων προϊόντων που εισάγονται στην Κοινότητα από τρίτες χώρες, όπως αναφέρεται στο άρθρο 5 παράγραφος 1 της οδηγίας 97/78/ΕΚ, καθορίζεται στο παράρτημα B της απόφασης 93/13/ΕΟΚ της Επιτροπής, της 22ας Δεκεμβρίου 1992, για τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες(3), όπως τροποποιήθηκε τελευταία από την απόφαση 96/32/EΚ(4). Το εν λόγω υπόδειγμα πρέπει να τροποποιηθεί για να ληφθούν υπόψη οι αλλαγές που επήλθαν στις διαδικασίες για όλες τις παρτίδες που εισάγονται σε ένα από τα εδάφη που απαριθμούνται στο παράρτημα I της οδηγίας 97/78/EΚ.(3) Οι λεπτομερείς κανόνες, σχετικά με τη χρησιμοποίηση αυτού του πιστοποιητικού σε περίπτωση διαμετακόμισης που πραγματοποιείται οδικώς καθώς και με τους πρόσθετους ελέγχους που πρέπει να διενεργούνται σε προϊόντα που δεν πληρούν τους κοινοτικούς κανόνες και κυκλοφορούν εντός της Κοινότητας ή βρίσκονται σ' αυτήν σε διαμετακόμιση υπό τελωνειακή εποπτεία αποτελούν αντικείμενο των αποφάσεων 2000/208/ΕΚ(5) και 2000/571/ΕΚ της Επιτροπής(6), αντιστοίχως.(4) Εν αναμονή της μελλοντικής αναθεώρησης άλλων κανόνων που θεσπίζονται στην απόφαση 93/13/ΕΟΚ της Επιτροπής, υπάρχει επείγουσα ανάγκη να τροποποιηθεί και να ενημερωθεί πρώτα το πιστοποιητικό του παραρτήματος Β της εν λόγω απόφασης.(5) Για την ορθή λειτουργία του συστήματος των κτηνιατρικών ελέγχων στην εσωτερική αγορά, όλα τα στοιχεία που αφορούν ένα προϊόν που εισάγεται στην Κοινότητα πρέπει να συγκεντρωθούν σε ένα ενιαίο απλοποιημένο έγγραφο με τυποποιημένη μορφή, ώστε να μειωθούν όσο το δυνατόν περισσότερο τα προβλήματα που συνδέονται με τη χρησιμοποίηση διαφορετικών γλωσσών στα διάφορα κράτη μέλη.(6) Ως εκ τούτου, πρέπει να τροποποιηθεί η απόφαση 93/13/ΕΟΚ.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα Β της απόφασης 93/13/ΕΟΚ της Επιτροπής αντικαθίσταται από το παράρτημα της παρούσας απόφασης.Άρθρο 2Η παρούσα απόφαση εφαρμόζεται από την 1η Σεπτεμβρίου 2003.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 15 Απριλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 24 της 30.1.1998, σ. 9.(2) ΕΕ L 373 της 31.12.1990, σ. 1.(3) ΕΕ L 9 της 15.1.1993, σ. 33.(4) ΕΕ L 9 της 12.1.1996, σ. 9.(5) ΕΕ L 64 της 11.3.2000, σ. 20.(6) ΕΕ L 240 της 23.9.2000, σ. 14.ΠΑΡΑΡΤΗΜΑ&gt;PIC FILE= "L_2003101EL.001701.TIF"&gt;>PIC FILE= "L_2003101EL.001801.TIF">ΟΔΗΓΙΕΣ ΓΙΑ ΤΟ ΠΙΣΤΟΠΟΙΗΤΙΚΟ ΤΟΥ ΠΑΡΑΡΤΗΜΑΤΟΣ B(1)Μέρος 1: Το μέρος αυτό συμπληρώνεται από τον δηλούντα ή το υπεύθυνο για το φορτίο πρόσωπο, όπως καθορίζεται στην οδηγία 97/78/ΕΚ του Συμβουλίου άρθρο 2 παράγραφος 2 στοιχείο ε). Οι σημειώσεις αναγράφονται δίπλα στον αριθμό του τετραγωνιδίου που αφορούνΓενικά:Συμπληρώστε το πιστοποιητικό με κεφαλαία γράμματα. Όταν υπάρχει επιλογή να διαγραφεί ένα τετραγωνίδιο ή το τετραγωνίδιο είναι άνευ αντικειμένου, διαγράψτε σαφώς όλο το τετραγωνίδιο. Για να επιβεβαιώσετε μία επιλογή, σημειώστε το τετραγωνίδιο ή το σημείο&gt;PIC FILE= "L_2003101EL.001901.TIF"&gt;.Το πιστοποιητικό αυτό πρέπει να συμπληρώνεται για όλες τις παρτίδες που παρουσιάζονται σ' ένα συνοριακό σταθμό ελέγχου, είτε πρόκειται για παρτίδα που πληροί τις απαιτήσεις της ΕΕ και προορίζεται για θέση σε ελεύθερη κυκλοφορία, για παρτίδα που θα μεταφερθεί υπό έλεγχο, είτε για παρτίδα που δεν πληροί τους όρους της ΕΕ και προορίζεται για μεταφόρτωση, διαμετακόμιση, για το σύστημα ελεύθερης αποθήκης ή για προμηθευτή πλοίου. Η μεταφορά υπό έλεγχο αφορά τις αποστολές που γίνονται αποδεκτές με τους όρους που καθορίζονται στο άρθρο 8 της οδηγίας 97/78/ΕΚ αλλά που παραμένουν υπό κτηνιατρικό έλεγχο έως ότου η αποστολή φθάσει σε ένα συγκεκριμένο τελικό προορισμό, συνήθως για να υποστούν περαιτέρω επεξεργασία.Οι κωδικοί ISO, όπου αναφέρονται, αφορούν το διεθνή τυποποιημένο διψήφιο κωδικό για οποιαδήποτε χώρα.Τετραγωνίδιο 1. Αποστολέας/εξαγωγέας: Αναφέρατε την εμπορική οργάνωση που αποστέλλει την παρτίδα (στην τρίτη χώρα).Τετραγωνίδιο 2. Συνοριακός σταθμός ελέγχου: Εάν η πληροφορία αυτή δεν είναι εκ των προτέρων τυπωμένη στο έγγραφο, παρακαλώ, συμπληρώστε την. Ο αριθμός αναφοράς του ΚΚΕΕ είναι ο μοναδικός αριθμός αναφοράς που δίδεται από το συνοριακό σταθμό ελέγχου που εκδίδει το πιστοποιητικό (επαναλαμβάνεται στο τετραγωνίδιο 25). Ο αριθμός μονάδας ANIMO είναι ο αριθμός του συνοριακού σταθμού ελέγχου που αναφέρεται δίπλα στο όνομά του στον κατάλογο των εγκεκριμένων συνοριακών σταθμών ελέγχου που δημοσιεύεται στην Επίσημη Εφημερίδα.Τετραγωνίδιο 3. Παραλήπτης: Αναφέρετε τη διεύθυνση του προσώπου ή του εμπορικού οργανισμού που αναγράφεται στο πιστοποιητικό της τρίτης χώρας.Τετραγωνίδιο 4. Πρόσωπο υπεύθυνο για τη φόρτωση (επίσης πράκτορας ή δηλών): Είναι το πρόσωπο που καθορίζεται στο άρθρο 2 παράγραφος 2 στοιχείο ε) της οδηγίας 97/78/ΕΚ, το οποίο είναι επιφορτισμένο με την παρτίδα όταν αυτή παρουσιάζεται στο συνοριακό σταθμό ελέγχου και προβαίνει στις αναγκαίες δηλώσεις στις αρμόδιες αρχές εξ ονόματος του εισαγωγέα: αναφέρατε το ονοματεπώνυμο και τη διεύθυνση.Τετραγωνίδιο 5. Εισαγωγέας: Ο εισαγωγέας μπορεί να είναι απομακρυσμένος από τον πραγματικό συνοριακό σταθμό ελέγχου: σημειώστε το ονοματεπώνυμο και τη διεύθυνση. Αν ο εισαγωγέας και ο πράκτορας είναι το ίδιο πρόσωπο, σημειώστε "όπως στο τετραγωνίδιο 2".Τετραγωνίδιο 6. Χώρα καταγωγής: Αφορά τη χώρα όπου έχει παραχθεί, κατασκευασθεί ή συσκευασθεί το προϊόν.Τετραγωνίδιο 7. Χώρα αποστολής: Πρόκειται για τη χώρα όπου το φορτίο τοποθετήθηκε στο μέσο τελικής μεταφοράς για να αποσταλεί προς την ΕΕ.Τετραγωνίδιο 8. Να συμπεριληφθεί η διεύθυνση παράδοσης στην ΕΕ. Αυτό ισχύει και για τα προϊόντα που πληρούν τις απαιτήσεις της ΕΕ (τετραγωνίδιο 19) καθώς και γιαυτά που δεν τις πληρούν (τετραγωνίδιο 22).Τετραγωνίδιο 9. Αναφέρετε την προβλεπόμενη ημερομηνία κατά την οποία αναμένεται να φθάσουν οι παρτίδες στο συνοριακό σταθμό ελέγχου.Τετραγωνίδιο 10. Κτηνιατρικό πιστοποιητικό/έγγραφο: Ημερομηνία έκδοσης: Πρόκειται για την ημερομηνία κατά την οποία υπεγράφη το πιστοποιητικό ή το έγγραφο από τον επίσημο κτηνίατρο ή την αρμόδια αρχή. Αριθμός: σημειώστε τον επίσημο αριθμό του πιστοποιητικού. Για προϊόντα από μία εγκεκριμένη ή καταχωρημένη επιχείρηση ή πλοίο, αναφέρατε το όνομα και τον αριθμό έγκρισης/καταχώρησης, κατά περίπτωση. Για τα έμβρυα, τα ωάρια και το σπέρμα, αναφέρατε τον αριθμό ταυτότητας της εγκεκριμένης ομάδας συλλογής.Τετραγωνίδιο 11. Αναφέρατε τα πλήρη στοιχεία των μέσων μεταφοράς άφιξης: για αεροσκάφος, τον αριθμό πτήσης και το δελτίο αεροπορικής μεταφοράς, για σκάφος, το όνομα του πλοίου και τον αριθμό φορτωτικής, για οδικά οχήματα, τον αριθμό κυκλοφορίας με τον αριθμό του ρυμουλκούμενου, εάν ενδείκνυται, για σιδηροδρόμους, την ταυτότητα του τρένου και τον αριθμό του βαγονιού.Τετραγωνίδιο 12. Φύση των προϊόντων: αναφέρετε τα είδη των ζώων, την αγωγή στην οποία υποβλήθηκαν με τα προϊόντα και τον αριθμό και το είδος των συσκευασιών που αποτελούν το φορτίο, π.χ. 50 κιβώτια των 25 kg ή τον αριθμό των εμπορευματοκιβωτίων. Σημειώστε τη σχετική θερμοκρασία κατά τη μεταφορά.Τετραγωνίδιο 13. Κωδικός ΣΟ: Αναφέρατε τουλάχιστον τα 4 πρώτα ψηφία του σχετικού κωδικού της συνδυασμένης ονοματολογίας, όπως καθορίστηκε από τον κανονισμό (ΕΟΚ) αριθ. 2658/87 του Συμβουλίου, όπως τροποποιήθηκε τελευταία. Οι κωδικοί αυτοί απαριθμούνται επίσης στην απόφαση 2002/349/ΕΚ της Επιτροπής (και ισοδυναμούν με τους κωδικούς του εναρμονισμένου συστήματος). Όταν υπάρχει ένα πιστοποιητικό με μία παρτίδα που περιέχει περισσότερους του ενός κωδικούς προϊόντων, οι επιπλέον κωδικοί πρέπει να αναφέρονται στο ΚΚΕΕ.Τετραγωνίδιο 14. Μεικτό βάρος: Συνολικό βάρος σε kg. Καθορίζεται ως το σύνολο της μάζας των προϊόντων με τις άμεσες πρώτες συσκευασίες τους και όλες τις συσκευασίες τους, εξαιρουμένων των εμπορευματοκιβωτίων μεταφοράς και άλλου εξοπλισμού μεταφοράς.Τετραγωνίδιο 15. Καθαρό βάρος: Πραγματικό βάρος του προϊόντος σε kg χωρίς τη συσκευασία. Χρησιμοποιείστε μονάδες όπου δεν ενδείκνυται το βάρος, π.χ. 100 σταγόνες σπέρματος των X ml ή 3 βιολογικά στελέχη/έμβρυα.Τετραγωνίδιο 16. Αναφέρατε όλους τους αριθμούς της σφραγίδας και του εμπορευματοκιβωτίου, ανάλογα με την περίπτωση.Τετραγωνίδιο 17. Μεταφόρτωση: Χρησιμοποιείστε αυτό το τετραγωνίδιο όταν μία παρτίδα δεν πρέπει να εισαχθεί σ' αυτό το συνοριακό σταθμό ελέγχου αλλά να μεταφορτωθεί σε ένα άλλο πλοίο ή αεροσκάφος, είτε για εισαγωγή στην ΕΕ σ' ένα δεύτερο συνοριακό σταθμό ελέγχου στην Κοινότητα ή στον ΕΟΧ, είτε για να αποσταλεί σε μία τρίτη χώρα. Όσον αφορά τον αριθμό μονάδας Animo, βλέπε τετραγωνίδιο 2.Τετραγωνίδιο 18. Διαμετακόμιση: Για αποστολές που δεν πληρούν τις απαιτήσεις της ΕΕ και προορίζονται για μία τρίτη χώρα διακινούμενες δια της ΕΕ/κράτους του ΕΟΧ, οδικώς, σιδηροδρομικώς ή δια πλωτής οδού.Έξοδος από το ΣΣΕ: Όνομα του συνοριακού σταθμού ελέγχου απ' όπου τα προϊόντα εγκαταλείπουν το έδαφος της ΕΕ. Αριθμός μονάδας Animo - βλέπε τετραγωνίδιο 2.Τετραγωνίδιο 19. Προϊόντα που πληρούν τις απαιτήσεις της ΕΕ: Όλα τα προϊόντα που παρουσιάζονται για ελεύθερη κυκλοφορία στην εσωτερική αγορά, συμπεριλαμβανομένων αυτών που είναι αποδεκτά αλλά θα υποβληθούν σε "διαδικασία ελεγχόμενης μεταφοράς" και αυτών τα οποία, αφού λάβουν κτηνιατρική άδεια για τη θέση σε ελεύθερη κυκλοφορία, μπορούν να αποθηκευθούν υπό τελωνειακό έλεγχο και να εκτελωνισθούν αργότερα είτε στο τελωνειακό γραφείο από το οποίο εξαρτάται γεωγραφικά ο συνοριακός σταθμός ελέγχου ή σ' ένα άλλο τόπο.Προϊόντα που δεν πληρούν τις απαιτήσεις της ΕΕ: Τα προϊόντα που δεν πληρούν τις απαιτήσεις της ΕΕ και προορίζονται για ελεύθερες ζώνες, ελεύθερες αποθήκες, τελωνειακές αποθήκες ή προμηθευτές πλοίων ή τα οποία είναι σε διαμετακόμιση προς μία τρίτη χώρα.Τετραγωνίδιο 20. Η επανεισαγωγή αφορά παρτίδες καταγωγής ΕΕ των οποίων απερρίφθη η είσοδος σε μία τρίτη χώρα, για εμπορικούς λόγους, και οι οποίες επιστρέφονται στην επιχείρηση καταγωγής στην ΕΕ.Τετραγωνίδιο 21. Εσωτερική αγορά: Αφορά τις παρτίδες που παρουσιάζονται για να διατεθούν στην εσωτερική αγορά. Σημειώστε την κατηγορία για την οποία παρουσιάζεται μία παρτίδα. Αφορά επίσης τις παρτίδες οι οποίες, αφού λάβουν κτηνιατρική άδεια για τη θέση σε ελεύθερη κυκλοφορία, μπορούν να αποθηκευθούν υπό τελωνειακό έλεγχο και να εκτελωνισθούν αργότερα είτε στο τελωνειακό γραφείο από το οποίο εξαρτάται γεωγραφικά ο συνοριακός σταθμός ελέγχου ή σ' ένα άλλο τόπο.Τετραγωνίδιο 22. Αυτό το τετραγωνίδιο συμπληρώνεται για όλα τα προϊόντα που δεν πληρούν τις απαιτήσεις της ΕΕ, όταν η παρτίδα αποστέλλεται προς μία ελεύθερη ζώνη, ελεύθερη αποθήκη, τελωνειακή αποθήκη ή έναν προμηθευτή πλοίου.ΣΗΜΕΙΩΣΗ:Τα τετραγωνίδια 18 και 22 αφορούν μόνο τις κτηνιατρικές διαδικασίες.Τετραγωνίδιο 23. Υπογραφή: Αυτή δεσμεύει τον υπογράφοντα να αποδεχθεί επίσης τις παρτίδες που αποστέλλονται εκ νέου σε διαμετακόμιση, οι οποίες δεν έγιναν αποδεκτές από μία τρίτη χώρα.Μέρος 2: Το παρόν τμήμα συμπληρώνεται μόνο από τον επίσημο κτηνίατρο ή από τον διορισθέντα υπάλληλο (όπως προβλέπεται στην απόφαση 93/352/ΕΟΚ της Επιτροπής)Για τα τετραγωνίδια 38 έως 41 πρέπει να χρησιμοποιείται διαφορετικό χρώμα από το μαύροΤετραγωνίδιο 24. Πρώην ΚΚΕΕ: Εάν έχει εκδοθεί προηγούμενο ΚΚΕΕ, αναφέρεται ο αύξων αριθμός αυτού του πιστοποιητικού.Τετραγωνίδιο 25. Αφορά τον αριθμό αναφοράς που δίδεται από το συνοριακό σταθμό ελέγχου που εκδίδει το πιστοποιητικό, όπως και το τετραγωνίδιο 2.Τετραγωνίδιο 26. Έλεγχος εγγράφων. Συμπληρώνεται για όλες τις παρτίδες.Τετραγωνίδιο 27. Συμπληρώνεται στη θέση "έλεγχος σφραγίδας" όταν δεν ανοίγονται τα εμπορευματοκιβώτια και ελέγχεται μόνον η σφραγίδα σύμφωνα με το άρθρο 4 στοιχείο α) (i) της οδηγίας 97/78/ΕΚ.Τετραγωνίδιο 28. Φυσικοί έλεγχοι:Η μνεία "μειωμένοι έλεγχοι" αφορά το καθεστώς που θεσπίζεται στην απόφαση 94/360/ΕΚ της Επιτροπής, όταν η παρτίδα δεν έχει επιλεγεί για φυσικό έλεγχο, αλλά θεωρείται ότι έχει ελεγχθεί ικανοποιητικά μόνο βάσει του ελέγχου των εγγράφων και της ταυτότητας.Η μνεία "άλλοι" αναφέρεται στη διαδικασία επανεισαγωγής, σε μεταφερόμενα υπό έλεγχο εμπορεύματα, σε μεταφόρτωση, σε διαμετακόμιση ή στις διαδικασίες του άρθρου 12-13. Οι προορισμοί αυτοί μπορούν να συναχθούν από άλλα τετραγωνίδια.Τετραγωνίδιο 29. Αναφέρατε την κατηγορία της ουσίας ή του παθογόνου οργανισμού για τον οποίο διεξάγεται έρευνα. Η μνεία "τυχαία" αναφέρεται σε δειγματοληψία κατά την οποία η αποστολή δεν κρατείται εν αναμονή των αποτελεσμάτων, περίπτωση κατά την οποία η αρμόδια αρχή προορισμού πρέπει να ενημερωθεί με μήνυμα ANIMO (βλέπε άρθρο 8 της οδηγίας 97/78/ΕΚ). Η μνεία "κατόπιν υπόνοιας" περιλαμβάνει τις περιπτώσεις κατά τις οποίες η παρτίδα έχει είτε κρατηθεί εν αναμονή ευνοϊκού αποτελέσματος, είτε έχει υποβληθεί σε δοκιμή λόγω προηγούμενης κοινοποίησης από το σύστημα έγκαιρης προειδοποίησης για τα τρόφιμα και τις ζωοτροφές, είτε έχει υποβληθεί σε δοκιμή λόγω ισχύοντος μέτρου διασφάλισης.Τετραγωνίδιο 30. Συμπληρώνεται, όταν είναι αναγκαίο, για την αποδοχή μεταφόρτωσης. Το τετραγωνίδιο αυτό χρησιμοποιείται σε περίπτωση που η παρτίδα δεν πρέπει να εισαχθεί σ' αυτόν το συνοριακό σταθμό ελέγχου αλλά πρέπει να συνεχίσει το ταξίδι της σε ένα άλλο πλοίο ή αεροπλάνο, είτε για εισαγωγή στην ΕΕ σ' ένα δεύτερο συνοριακό σταθμό ελέγχου στην Κοινότητα/ΕΟΧ ή για μία τρίτη χώρα προορισμού. Αριθμός μονάδας ANIMO - βλέπε τετραγωνίδιο 2.Τετραγωνίδιο 31. Διαμετακόμιση: Συμπληρώνεται όταν είναι αποδεκτό να μεταφερθούν οι παρτίδες που δεν πληρούν τις κοινοτικές απαιτήσεις οδικώς, σιδηροδρομικώς ή δια πλωτής οδού μέσω της ΕΕ/κράτους του ΕΟΧ προς έναν προορισμό που βρίσκεται σε μία τρίτη χώρα. Η διαμετακόμιση πρέπει να πραγματοποιείται υπό κτηνιατρικό έλεγχο σύμφωνα με τις απαιτήσεις του άρθρου 11 της οδηγίας 97/78/ΕΚ και της αποφάσεως 2000/208/ΕΚ της Επιτροπής.Τετραγωνίδιο 32. Το τετραγωνίδιο αυτό συμπληρώνεται για όλες τις παρτίδες των οποίων έχει εγκριθεί η θέση σε ελεύθερη κυκλοφορία στην ενιαία αγορά. (Πρέπει επίσης να χρησιμοποιείται για τις παρτίδες που πληρούν τις απαιτήσεις της ΕΕ, αλλά, οι οποίες, για οικονομικούς λόγους, δεν εκτελωνίζονται αμέσως στο συνοριακό σταθμό ελέγχου και αποθηκεύονται υπό τελωνειακή εποπτεία σε τελωνειακή αποθήκη ή εκτελωνίζονται αργότερα ή/και σ' ένα γεωγραφικό διαφορετικό προορισμό).Τετραγωνίδια 33 έως 34. Τα τετραγωνίδια αυτά χρησιμοποιούνται όταν οι παρτίδες δεν γίνονται αποδεκτές για θέση σε ελεύθερη κυκλοφορία στο πλαίσιο κτηνιατρικών κανόνων αλλά θεωρείται ότι αντιπροσωπεύουν υψηλό κίνδυνο και αποστέλλονται υπό κτηνιατρική και τελωνειακή εποπτεία προς έναν από τους ελεγχόμενους προορισμούς που προβλέπονται στην οδηγία 97/78/ΕΚ. Η αποδοχή για τις ελεύθερες ζώνες, ελεύθερες αποθήκες και τελωνειακές αποθήκες μπορεί να χορηγηθεί μόνον όταν πληρούνται οι απαιτήσεις που καθορίζονται στο άρθρο 12 παράγραφος 4 της οδηγίας 97/78/ΕΚ.Τετραγωνίδιο 33. Χρησιμοποιείται όταν οι παρτίδες γίνονται αποδεκτές αλλά πρέπει να μεταφερθούν σε έναν ειδικό προορισμό που καθορίζεται στα άρθρα 8 ή 15 της οδηγίας 97/78/ΕΚ.Τετραγωνίδιο 34. Χρησιμοποιείται για όλες τις παρτίδες που δεν ανταποκρίνονται στις απαιτήσεις της ΕΕ και προορίζονται για μεταφορά ή αποθήκευση σε εγκεκριμένες αποθήκες σύμφωνα με το άρθρο 12 παράγραφος 4 ή σε εγκεκριμένους επιχειρηματίες δυνάμει του άρθρου 13 της οδηγίας 97/78/ΕΚ.Τετραγωνίδιο 35. Όταν η εισαγωγή δεν γίνεται αποδεκτή, αναφέρατε επακριβώς τη διαδικασία που πρόκειται να εφαρμοσθεί. Πρέπει να αναφέρετε την ημερομηνία ολοκλήρωσης της προτεινόμενης ενέργειας. Η διεύθυνση κάθε εγκατάστασης μεταποίησης πρέπει να σημειώνεται στο τετραγωνίδιο 37. Μετά την απόρριψη ή την απόφαση μεταποίησης, η ημερομηνία κάθε μεταγενέστερης ενέργειας πρέπει επίσης να καταγράφεται στο "μητρώο ακόλουθων ενεργειών".Τετραγωνίδιο 36. Λόγοι απόρριψης: Συμπληρώνεται ενδεχομένως για να προστεθούν σχετικές πληροφορίες. Σημειώστε το κατάλληλο τετραγωνίδιο. Το σημείο 7 αφορά τα προβλήματα υγιεινής που δεν καλύπτονται από τα σημεία 8 και 9, συμπεριλαμβανομένων των παρατυπιών που διαπιστώθηκαν κατά τον έλεγχο της θερμοκρασίας, των προϊόντων που βρίσκονται σε κατάσταση σήψης ή που είναι ακάθαρτα.Τετραγωνίδιο 37. Αναφέρατε τον αριθμό έγκρισης και τη διεύθυνση (ή το όνομα του πλοίου και το λιμάνι) για κάθε προορισμό, όταν απαιτείται περαιτέρω κτηνιατρικός έλεγχος της παρτίδας, όπως, π.χ., για τα τετραγωνίδια 33. Ελεγχόμενη μεταφορά, 34. Καθεστώς τελωνειακής αποθήκης ή 35. Μεταποίηση ή καταστροφή.Τετραγωνίδιο 38. Το τετραγωνίδιο αυτό χρησιμοποιείται όταν η αρχική σφραγίδα μιας παρτίδας έχει καταστραφεί κατά το άνοιγμα του εμπορευματοκιβωτίου. Πρέπει να τηρείται συγκεντρωτικός κατάλογος όλων των σφραγίδων που έχουν χρησιμοποιηθεί γι' αυτό το σκοπό.Τετραγωνίδιο 39. Στο τετραγωνίδιο αυτό τίθεται η επίσημη σφραγίδα του συνοριακού σταθμού ελέγχου ή της αρμόδιας αρχής.Τετραγωνίδιο 40. Υπογραφή του κτηνιάτρου ή, σε περίπτωση λιμένων στους οποίους διακινούνται μόνον ψάρια, του υπαλλήλου που έχει διορισθεί από την αρμόδια αρχή, όπως καθορίζεται στην απόφαση 93/352/ΕΚ της Επιτροπής.Τετραγωνίδιο 41. Το τετραγωνίδιο αυτό πρέπει να συμπληρώνεται από το συνοριακό σταθμό ελέγχου απ' όπου οι παρτίδες διαμετακομίζονται προτού εξέλθουν από την ΕΕ, όταν αποστέλλονται σε διαμετακόμιση δια της ΕΕ και ελέγχονται κατά την έξοδο, όπως προβλέπεται στην απόφαση 2000/208/ΕΚ της Επιτροπής.Τετραγωνίδιο 42. Πρέπει να χρησιμοποιείται από τις τελωνειακές υπηρεσίες για να προστεθούν τα σχετικά στοιχεία (π.χ. αριθμός πιστοποιητικών T1 ή T5), όταν οι παρτίδες παραμένουν υπό τελωνειακή εποπτεία για ορισμένη χρονική περίοδο. Η πληροφορία αυτή προστίθεται συνήθως μετά την υπογραφή του κτηνιάτρου.Τετραγωνίδιο 43. Χρησιμοποιείται μόνον εφόσον το πρωτότυπο πιστοποιητικό ΚΚΕΕ πρέπει να παραμείνει σε έναν τόπο και πρέπει να εκδοθούν επιπλέον αντίτυπα του πιστοποιητικού ΚΚΕΕ.(1) Οι οδηγίες μπορούν να τυπωθούν και να διανεμηθούν χωριστά από το πιστοποιητικό.